ועדת הכספים, כנסת 20, פרוטוקול מספר 218, 2015-12-28 10:15

משה גפני: הסעיף הבא בסדר היום: הצעת חוק לתיקון פקודת מס הכנסה מס' 217, הפחתת שיעור מס חברות התשע"ו-2015.

משה גפני: בבקשה, משה אשר, מנהל רשות המסים.

<משה אשר: צהריים טובים, על רקע עודפי הגבייה ומאמצי הגבייה של רשות המסים מצד אחד, ומצד שני יידה ירידה בשיעור הצמיחה במשק, החליט שר האוצר וראש הממשלה על צעדים להורדת המסים על מנת לתמרץ את הפעילות הכלכלית במשק.

<משה אשר: אחד מהצעדים האלה נמצא בתחום מיסוי מס החברות.

<משה אשר: מס החברות, כפי שידוע, בחוק התקציב 2013-2014, על רקע המשבר שהיה אז, העלו את מס החברות מ-25% ל-26.5%, והחל משנת 2016, השנה הקרובה, אנחנו מבקשים להוריד חזרה את שיעור מס החברות לשיעור של 25%.

מיכל בירן: מה העלות של זה?

משה גפני: העלות של זה של הירידה של ה-1.5% מס חברות, היא מיליארד נקודה שתיים מיליון שקלים.

משה גפני: מבחינתנו, זה כסף שיכניס את עצמו מכיוון שבסופו של יום זה יתמרץ חברות עסקיות להשקיע בעסקים, לשכור כוח אדם, להניע את גלגלי המשק.

משה גפני: כמו שציינו, ירידה בקצב הצמיחה – אנחנו נמצאים כבר מספר שנים בקצב צמיחה נמוך יחסית, וזה אחד הצעדים על מנת לתמרץ ולהגדיל את הצמיחה במשק.

משה גפני: למה העלו - - -

<משה אשר: בשעתו העלו את זה על רקע המשבר התקציבי ב-2013, 2014 מי שזוכר, התקציב ההוא היה בור תקציבי משמעותי.

משה גפני: בזמן שלי הורידו את המס.

משה גפני: כל פעם שאני נמצא – זה משהו פיסקאלי?

<משה אשר: אז יוצא לך להוריד.

מיכל בירן: מחכים שתסתובב.

מיכל בירן: ..

משה גפני: בכנסת ה-18, אני הורדתי את מס החברות, ובכנסת הקודמת העלו את זה חזרה, ועכשיו אני צריך להוריד.

<משה אשר: זו ההצעה שמונחת בפניכם.

משה גפני: כשהיו דיונים, היה להוריד את מס החברות רק באחוז אחד, ו-400 מיליון נוריד את המס של מקבלי שכר נמוך יותר.

משה גפני: לא שקלתם את העניין הזה?

משה גפני: זה שיש עודפי גבייה זה מבורך, וזה בסדר, אתה יכול לזקוף את זה לזכותך.

<משה אשר: לא.

משה גפני: אז לזכות מי?

<משה אשר: רשות המסים.

משה גפני: אני אמרתי שנזקף לזכותו של משה אשר, ואנשי רשות המסים, נזקף לזה שיש עודפי גבייה.

משה גפני: אבל צריך להתנהג בשכל, זאת אומרת, להוריד את מס החברות בסדר, אבל לא להוריד בסכום של מיליארד 200, אלא להוריד את זה בפחות, ולהוריד מס הכנסה לאלה שמשתכרים נמוך – זה מה שאני עשיתי אז בשעתו – הורדנו את מס החברות באחוז אחד, והורדנו למקבלי שכר בין 5,000 ל-20 אלף, לא משנה.

משה גפני: מקבלי השכר הנמוך הורדנו להם ב-2%.

<משה אשר: לא ציינתי את זה, אבל כחלק מהמהלך, גם הורדנו את המע"מ באחוז אחד – מ-18% ל-17% וזה החל מה-1 באוקטובר.

<משה אשר: המשמעות היא שזה מס ברגע שאתה מוריד אותו, ואם הוא מתגלגל לצרכנים, וככל שזה מתגלגל לצרכנים, אז המשמעות היא שמשקי הבית, ובמיוחד בשכבות הנמוכות רואים את זה בצורה יותר משמעותית.

<משה אשר: זאת אומרת, גם השכבות הנמוכות והחלשות מקבלות את הורדת המסים במיסוי דרך המיסוי העקיף, אלה שלא מגיעות לסף המס, לדוגמה.

<משה אשר: גם החברות שעכשיו צריכות להניע את המשק בצורה יותר משמעותית, כן בסוף לוקחות את הסיכון – שוכרות אנשים, קונות ציודים, פסי ייצור וכל הדברים האלה יכולים לייצר להם אופק כלכלי חזק יותר, מבחינתנו זה צעד משלים אחד לשני.

משה גפני: אתה פתוח לדיון כזה או לא?

משה גפני: זאת אומרת, אם אתה פתוח לדיון כזה, אני הייתי הולך על הפחתת מס החברות באחוז, ואת ה-400 מיליון שקל להפחית מס הכנסה.

זהבה גלאון: אולי יש עוד הצעות שתרצה ללכת לדיון?

משה גפני: אז אני אאפשר.

משה גפני: אני אומר מקצועית.

משה גפני: יש כסף, באמת, לממשלה יש סייעתא דשמייא בגלל שבממשלה הקודמת העלו, עכשיו מורידים.

משה גפני: אז מורידים, אולי להוריד בשכל שזה יגיע לאנשים במישרין.

משה גפני: אלה שמשתכרים שכר נמוך, אם אתה מוריד להם מס הכנסה הם מקבלים את זה במישרין, לא דרך מע"מ.

זהבה גלאון: אדוני היושב ראש, אני רוצה להתייחס, ותוך כדי ההתייחסות שלי כבר להגיש את ההסתייגויות שלי.

משה גפני: תרשמו בבקשה את ההסתייגויות.

זהבה גלאון: ההסתייגות שלי היא של כל סיעת מרצ, חברי הכנסת גלאון, גילאון, פריג', רוזין ותמר זנדברג, להלן קבוצת מרצ.

זהבה גלאון: היועצת המשפטית שלידה ????

זהבה גלאון: הרשימה המשותפת ביקשה להצטרף.

זהבה גלאון: אז בבקשה, אין שום בעיה.

זהבה גלאון: ההסתייגות שלנו היא לסעיף 2.

זהבה גלאון: בסעיף 126 לפקודה, בסעיף קטן 1 כתוב: במקום 26.5%, אנחנו רוצים להגיד – יבוא בשיעורים הבאים: 1.

זהבה גלאון: הכנסת החברה בסכום שעומד עד מיליון 200 שקלים, זה יהיה 25%, ועל כל שקל חדש נוסף 30%.

זהבה גלאון: בסעיף קטן (5) במקום 25% יבוא בשיעורים הקבועים בסעיף קטן (1).

זהבה גלאון: אני רוצה לנמק את הרציונל להסתייגות הזאת.

זהבה גלאון: אדוני, אני ממש לא מבינה למה נותנים מתנות גם לתאגידים הגדולים.

זהבה גלאון: למה מורידים את המס באופן שווה לכולם, אני חושבת שזה צעד שגוי, זה צעד חסר אחריות.

זהבה גלאון: אדוני יושב ראש הוועדה, גם אתה חתום איתי על הצעת חוק לקבוע מס חברות דיפרנציאלי.

זהבה גלאון: יש איזשהו הגיון שאומר, במקום - - -

משה גפני: אני אבקש תשובות על הרשימה הזאת, יש לזה היגיון רב.

זהבה גלאון: במקום לעשות הורדת מס גורפת לכל החברות, אז חברות שההכנסה שלהן מעל 1.2 מיליון שקלים, הן תהיינה חייבות ב-25% מס, וחברות שההכנסה שלהן גבוהה יותר תהיינה חייבות ב-30% מס.

זהבה גלאון: העיקרון הוא שחברות בעלות מחזור עסקים קטן יותר, תשלמנה מס נמוך יותר מחברות בעשירון העליון.

זהבה גלאון: ההצעה הזאת גם תגדיל את הכנסות המדינה על פי הערכה שלנו בסכום של כ-3 מיליארד שקלים.

זהבה גלאון: זה גם יעודד צמיחה, זה גם יעודד פיתוח של עסקים קטנים ובינוניים.

בצלאל סמוטריץ': גם יבריח מכאן חברות גדולות.

זהבה גלאון: ההצעה הזאת שמונחת כאן עכשיו היא משיגה לאחור את ההישגים שאתה כבר העברת אז בזמנו, זאת אומרת, זה גם ירחיב את הפערים - מה ההיגיון?

זהבה גלאון: אני מבינה את ההיגיון שרוצים לעודד חברות קטנות ובינוניות.

זהבה גלאון: מה ההיגיון לתת את אותו הישג לתאגידים הגדולים?

זהבה גלאון: אני פשוט לא מבינה את זה.

משה גפני: ישראל ביתנו מצטרפת להסתייגויות וגם המחנה הציוני.

מיכל בירן: האמת היא שהתאגידים הגדולים לא משלמים ממילא את הסכומים האלה.

מיכל בירן: אני כן חושבת מצד אחד שהן יוזמות ברוכות לעודד את העסקים הקטנים.

מיכל בירן: אבל אני רואה את זה גם בהצעה שעברה אתמול בוועדת שרים, שבשביל לעודד עסקים חדשים הם הולכים לתת להם פטור מזכויות בערך, ועוד כמה דברים.

מיכל בירן: יש הבדל בין לטפל בביורוקרטיה - - -

אורלי לוי אבקסיס: ועל הדרך להכניס להם עובדים בגיל 13.

משה גפני: הבנו.

משה גפני: עם כל הכבוד, ועדת שרים לחקיקה אישרה את זה.

אורלי לוי אבקסיס: בסדר, יש לנו עוד משוכות.

מיכל בירן: בבקשה, אני באמצע משפט בנושא אחר.

מיכל בירן: תודה.

מיכל בירן: בקיצור, מצד אחד אני מעריכה את הנכונות ללכת אל מול העסקים הקטנים או החדשים.

מיכל בירן: מצד שני, יש לי פה שתי בעיות.

מיכל בירן: האחת – אני מצטרפת לזהבה על העניין הדיפרנציאלי, למרות ששוב צריך להגיד, טבע עם ה-0.4% ששילמה ב-2012, זה אפילו לא - - -

זהבה גלאון: אני מוציאה את ארבעת החברות הגדולות האלה, אני מדברת על התאגידים הגדולים שזה לא הארבע חברות האלה.

מיכל בירן: דבר שני שכן מטריף אותי.

מיכל בירן: היינו בדיונים ארוכים על תקציב המדינה, על סדרי עדיפויות.

מיכל בירן: פתאום אתם אומרים שיש עוד מיליארד ו-200 אלף.

משה גפני: מיליארד מאתיים.

מיכל בירן: זה לא נכנס לדיון, אולי זה צריך ללכת לרווחה, אולי זה צריך ללכת למערכת הבריאות הקורסת.

מיכל בירן: זאת אומרת, הייתי מאוד רוצה להקל על העסקים הקטנים, אבל אני גם לא בטוחה שמה שאתם עושים מקל באמת על העסקים הקטנים.

מיכל בירן: וגם, יכול להיות, למרות שזה חשוב, יש דברים חשובים יותר שהיינו מעדיפים.

מיכל בירן: שוב, חודשים של דיונים על התקציב ובסוף את הכסף הזה מביאים בדלת האחורית, בדיון - תסתכלו כמה ח"כים יש פה, למרות שהדיון הזה הוא אחד הכי חשובים שהיו דה-פאקטו בחודשים האחרונים.

מיכל בירן: בקיצור, בהקשר הזה אנחנו נגד, אני בכל זאת מחזקת את ידיך לנסות למצוא איזה פתרון אחר שלא כל הכסף יילך להפחת מס החברות כדי שאפשר יהיה להשתמש בזה גם לאוכלוסיות יותר מוחלשות.

משה גפני: תודה רבה.

משה גפני: אורלי בבקשה.

משה גפני: רק אל תדברי על אלה שעובדים בגיל 13, 14, זה לא עומד לדיון.

מיכל בירן: זה שאתה חושב שאתה יכול למנוע ממנה, מראה על תמימות שמאוד מפתיעה במערכת הפוליטית.

משה גפני: עלו פה טענות נכונות.

אורלי לוי אבקסיס: אדוני היושב ראש, אנחנו שוב פעם רואים סדרי עדיפויות – שיש עודפים לאן הם הולכים, כאשר יש חוסר, אז שוב פעם אומרים: מה אתם רוצים?

אורלי לוי אבקסיס: אין מאיפה.

אורלי לוי אבקסיס: אין מאיפה – אין מאיפה לתת לדיור הציבורי, אין מאיפה לתת לרפואה בפריפריה, אין מאיפה – וכשיש עודף, הם אפילו לא נספרים.

אורלי לוי אבקסיס: אז תגיד לי, אדוני היושב ראש, מתי יספרו את החלשים?

אורלי לוי אבקסיס: את החד הוריות?

אורלי לוי אבקסיס: מתי יספרו את הדיור הציבורי?

אורלי לוי אבקסיס: מתי יספרו באמת את נושא הרווחה, כי כשיש, הם בכלל לא בלופ.

אורלי לוי אבקסיס: וכשאין, אומרים מה אתם רוצים השמיכה קצרה מדי, זאת אומרת, שהם לעולם לא ייספרו, ועם זה אנחנו צריכים להסכים?

אורלי לוי אבקסיס: שוב פעם אני טוענת, שאם יש עודפים, אולי לא היינו צריכים לפגוע בהטבות לפנסיה ובחיסכון הפנסיוני, כאשר ידענו שהורדנו אלפי אנשים וזוגות שאין להם באמת פנסיה, הפנסיה הצוברת שלהם לא הספיקה לצבור כלום, הם יהיו קשישים עניים נקודה – על זה אין בכלל ויכוח.

אורלי לוי אבקסיס: מדוע לא חיזקנו את הפנסיות?

אורלי לוי אבקסיס: עדיין זה בתחום העבודה.

אורלי לוי אבקסיס: 50 אלף עסקים קטנים נסגרים, ולהעמיד את העסקים הקטנים - - -

אראל מרגלית: 60 אלף עסקים.

אורלי לוי אבקסיס: זה מזעזע גם עם הנתון הזה.

אורלי לוי אבקסיס: אנחנו יוצרים פה מערכת ששוב פעם היא שמה לעסקים הקטנים את אותו כובד משקל, את הסבלות הבלתי ניתנת לסחיבה, ואומרת להם, תתמודדו כמו התאגידים הגדולים, כשלתאגידים הגדולים אנחנו נותנים הטבות.

אורלי לוי אבקסיס: אנחנו יודעים שהתאגידים הגדולים גם יודעים לצאת מתשלומי מסים כאלו ואחרים, ומנצלים את החוקים הקטנים, הם אלו שלא יודעים למצות את הזכויות שלהם.

אורלי לוי אבקסיס: גם אין להם את כל הארסנל של המומחים למיניהם, ואנחנו עוד פעם, יש מיליארד 200, או.

אורלי לוי אבקסיס: קיי.

אורלי לוי אבקסיס: , ברור לנו לאן הם הולכים - או לביטון או לחזקים - את התופעה הזאת צריך לעצור.

אראל מרגלית: עוד עסק בירושלים נסגר, אתם מכירים את המסעדה הגרוזינית של לילי.

משה גפני: תודה רבה.

משה גפני: הדברים שנאמרו כאן הם דברי טעם.

משה גפני: אני רוצה לומר, יש הבדל בין כסף שהולך לעודד תעסוקה, השאלה אם עושים את זה בשכל כמו שצריך, אבל זה כסף מסוג שונה.

משה גפני: אנחנו גם עשינו את זה בשעתו להפחית מס חברות, להפחית מס הכנסה כדי לאפשר לאנשים לעבוד ולהתפרנס וכו'.

משה גפני: האם זה נעשה נכון או לא נכון זה דיון אחר.

<משה אשר: קודם כל לגבי האמירה שחברות תאגידים גדולים למעשה שוחקים את בסיס - - - שלהם, ולמעשה לא מגיעים למס האפקטיבי שצריך לגבות מהם.

<משה אשר: אז אנחנו מכירים את התופעה הזאת, ואני מאוד שמח שבאמת ועדת הכספים נתנה לנו השנה במסגרת חוק ההסדרים עוד כלים להתמודד עם פוזיציות וחוות דעת של יועצים להתמודד עם הדברים האלה - אני רוצה לברך בהזדמנות הזאת.

משה גפני: מה שאני רואה בכל זאת שאתה לא מאבד את חוש ההומור.

<משה אשר: אני מאוד מודה לכם.

<משה אשר: לגבי הנושא של פרוגרסיביות דיפרנציאליות.

<משה אשר: הפרוגרסיביות במיסוי נמצאת במיסוי הישיר, בין אם אתה עצמאי, בין אם אתה שכיר, ושם באמת במדרגות המס דואג באמת שהאוכלוסייה המוחלשת יחד עם נקודות הזיכוי.

<משה אשר: המוחלשת לא משלמת מסים בכלל בגלל סף המס, ואחרי זה ככל שאתה מצליח יותר, מרוויח יותר, אז אתה משלם באחוזים יותר גדולים.

מיכל בירן: אנחנו מכירים את - - - דה פאקטו גובים מס הכנסה למי שמרוויח הרבה כסף.

משה גפני: מיכל, תאפשרי לו.

<משה אשר: בחברות הנושא הזה לא קיים, זה גם לא הצעת החוק כמובן מכל מיני סיבות.

<משה אשר: אחת מהן זה פשטות, הרי כל חברה, בצ'ק אני אפצל אותה לאיזה חברות אחרות.

<משה אשר: כל דבר הרי זה טכני, זה יישות וירטואלית, זה לא בן-אדם שתחלק אותו לשתיים, זה חברה.

<משה אשר: לכן אם יש לי חברה שיש לה 10 מיליון, אני אעשה תוך דקה 10 חברות וכל אחד במיליון, ואני מגיע למה שאני רוצה, והקלות היא מאוד פשוטה בדברים האלה, זה לא דרמה גדולה.

אראל מרגלית: לא הבנתי.

אורלי לוי אבקסיס: גם אני לא.

אראל מרגלית: אתה אומר שברגע שיש חברה גדולה אני יכולה לפצל אותה?

<משה אשר: נגיד שעד 5 מיליון או 4 מיליון שקל.

אראל מרגלית: אתה יודע, אבל לא היה מזיק, נניח שתנובה הייתה מתפצלת לכמה חברות קטנות, זה היה טוב מבחינת המבנה המונופוליסטי - - -

<משה אשר: בסוף הכול בבעלות בעל השליטה, אבל למטה זה בחברות אחרות, אז למעשה מפצלים את הכול ולא משיגים, גם את מה שאתם התכוונתם אי אפשר להשיג.

אורלי לוי אבקסיס: כמה מקרים כאלה קורים בשנה?

<משה אשר: היום לא צריך שזה יקרה.

<משה אשר: להיפך, היום היתרון בתוך אותה וחברה, ואז יש עוצמה כלכלית לבוא –

אורלי לוי אבקסיס: אז בעצם אם אתה אומר אם אני אתן הטבות לעסקים קטנים ובינוניים, אז אלה יפצלו את החברות שלהן ולכן אני לא עושה את זה?

<משה אשר: לא.

זהבה גלאון: אבל לתחמן אפשר תמיד, עובדה שבאירופה ובמדינות אירופה זה לא כך.

משה גפני: אי אפשר כך, אני לא מנהל דיון כזה.

משה גפני: אני מבקש לאפשר למשה להמשיך, לא להתערב באמצע.

משה גפני: אני במתח מהדברים שלך, בגלל שאני רוצה לדעת האם בסוף גם תגיד שאפשר לשנות.

<משה אשר: מס החברות בישראל באופן ממוצע ה-OECD הוא יחסית גבוה, ולכן להוריד אותו - - -

אראל מרגלית: מה הממוצע כרגע?

<אמיר לוי: 23.2 נתון לשנת 2015.

<משה אשר: לכן אנחנו בכל מקרה צריכים בכל מקרה להוריד אותו.

<משה אשר: שוב, בסופו של דבר, שאנחנו גם מתחרים בחוץ לארץ, ויש אפשרות לחברות להסיט פעילויות לחוץ לארץ, אז אין ספק שצריך גם בהקשר הזה להוריד את מס החברות.

<משה אשר: הטענה פה היא לא שלא צריך להוריד את מס החברות, אלא צריך להוריד אותו בצורה דיפרנציאלית.

אראל מרגלית: שזה נעשה באירופה.

<משה אשר: בחלק מהמדינות.

<משה אשר: יש גם מע"מ דיפרנציאלי בחלק מהמדינות, זה לא אומר שזה טוב.

<משה אשר: זה אומר שהם נכנסו למהלך הזה, והם באים איתו.

<משה אשר: אני אומר שוב, גם מבחינת פשטות, הרי אפשר לעקוף את זה בדקה, השאלה אם אנחנו רוצים שלבעל שליטה יהיה לו כמה חברות קטנות, הכול בבעלות מאה אחוז שלו.

זהבה גלאון: באירופה הם לא מבינים שאפשר לעקוף את זה, איך הם התמודדו עם זה?

<משה אשר: יש להם הרבה דברים אחרים שאני לא יודע איך הם מתמודדים איתם.

איילת נחמיאס ורבין: למה לעזור לחברות לא רווחיות במקום - - - אני פשוט לא מבינה את זה.

אראל מרגלית: לכם היה מחשבה לעשות איזושהי דיפרנציאציה?

<משה אשר: כן, שקלנו את זה בעבר, וראינו שזה לא טוב.

<משה אשר: זה מעת לעת עולה אצלנו בדיונים הפנימיים שלנו.

משה גפני: אני רק רוצה לדעת האם יש אפשרות לשינוי בחלוקה של המס.

<משה אשר: אני לא חושב שזה טוב, אני גם לא חושב שחברי הכנסת אחרי שישמעו עוד משפט יגידו שזה לא טוב.

משה גפני: זה קצת יותר מדי מה שעכשיו עשית – למה?

משה גפני: בגלל כשלא היית פה, אמרתי כשאני הייתי יושב ראש ועדת הכספים בפעם הקודמת הפחתתי מס חברות.

משה גפני: אתם עליתם לשלטון, העליתם מס חברות.

משה גפני: עכשיו אנחנו הולכים להוריד חזרה מפני שעכשיו אני - - -

מיקי לוי: זה פרופסור טרכטנברג יענה לך, כי אנחנו הוצאנו את המדיניות - - -

משה גפני: כן, מה שעשיתם זה בסדר, אבל כבר לבוא עם הצעה לסדר?

מיקי לוי: גם שני אלה שיושבים פה תמכו בזה – גם ראש אגף התקציבים וגם - - -

<משה אשר: אני רוצה ברשותכם להתייחס לעוד נקודה.

<משה אשר: בוא נניח שנקבע לצורך הדוגמה קו גבול של 2, 3, מיליון שקל רווח, ומעבר לזה מדרגה אחרת.

<משה אשר: אז קודם כל חברות יפצלו את עצמן.

<משה אשר: מי שיש לו, נניח, 6 מיליון שקל יעשה שתי חברות – אחת של כזה ואחת של כזה.

<משה אשר: אבל בואו נניח שגם בשנה אחת חברה אחת הפסידה או קטע אחד מסוים הפסיד, הוא לא יכול להתקזז עם הצד השני שזה עוד יותר גרוע, אם זה בתור חברה הוא מתקזז, אז הרווח שלו יותר נמוך.

אורלי לוי אבקסיס: מה שאתה אומר כאילו הפיצול יהיה.

<משה אשר: אנחנו יוצרים עיוותים בתוך עסקים, וזה דבר שהוא לא נכון.

אורלי לוי אבקסיס: אז אם יש לחברה אחת סובסידיה אז הוא לא יפצל.

<משה אשר: אני לא יודע מה יהיה בשנה האחרונה.

משה גפני: אני רוצה לדעת, אין אפשרות תגיד לי אין אפשרות.

משה גפני: יש אפשרות לדבר על זה שמס החברות יופחת באחוז, והחצי אחוז יילך להפחתת מס הכנסה לבעלי שכר נמוך – כן או לא?

משה גפני: אם לא, מה אעשה, אני בקואליציה.

משה גפני: .. אמיר, אתה לא היית ממונה על אגף התקציבים, נדמה לי שהוא גם לא היה מנהל רשות המסים.

משה גפני: ישבתי עם רשות המסים, יחד עם שני הסגנים של הממונה על התקציבים, ועשינו את החשבון בכסף, כמה כסף יש בהפחתת מס חברות, כמה אם נפחית קצת פחות, כמה אז אנחנו נוכל לתת, ואז עשינו את החשבון המדויק.

משה גפני: אז היה גם הפחתה במס החברות, וגם הפחתה במס הכנסה לבעלי השכר נמוך, ובא לציון גואל, זה גם היה נראה יפה.

משה גפני: אם אין אפשרות לדבר על זה, בסדר, אז אני שבוי בקואליציה, אבל זאת לא עמדתי.

משה גפני: אם אין אפשרות לשינוי, אין אפשרות, מה אעשה? - לא אפיל את הממשלה על זה, יש לי סיבות אחרות.

משה גפני: ..

<משה אשר: בתקציב 2013-2014, למעשה באה הממשלה עם עלייה במסים גם במס ישיר, וגם במס עקיף וגם במס החברות.

<משה אשר: ברגע האחרון בדצמבר 2013, שר האוצר דאז החליט לא לבצע מהלך בהיקף של 3.3 מיליארד שקלים שמתייחס למס של היחידים.

משה גפני: בגלל זה הוא לא שר האוצר היום.

<משה אשר: ולמעשה, העלו את המע"מ באחוז אחד, ואת מס החברות באחוז וחצי, זה מה שעשו.

<משה אשר: היום המהלך הוא למעשה להשיב את המצב לקדמותו.

<משה אשר: דרך אגב, אם נרצה לנגוע במס של היחידים, כדי שזה יהיה אפקטיבי, משמעותי, צריך לשים שם הרבה מאוד כסף, אחרת זה יהיה פחות משמעותי.

<משה אשר: אנחנו חושבים שנכון הוא ביותר דווקא עכשיו את הכסף הזה להשקיע אותו בתחום הצמיחה, הצמיחה זה מס חברות, ושם מנסים להתרכז בדבר הזה.

משה גפני: תודה רבה.

מיקי לוי: איך ההסברים היו אחרים.

מנואל טרכטנברג: אני רוצה להתייחס לתמונה הגדולה, כי לפעמים מרוב עצים לא רואים את היער.

מנואל טרכטנברג: כל הצעה להוריד מס באופן נקודתי תמיד מתקבל על רוב הציבור בברכה, למה לא, בואו נאפס את המסים ויהיה נהדר.

מנואל טרכטנברג: במדינת ישראל המשקל של המס העקיף גדול, המשקל של המס הישיר נמוך יחסית לעולם, צריך להגיד את זה, וזה גורם בין היתר לכך שהמערכת היא לא מספיק פרוגרסיבית.

מנואל טרכטנברג: המשקל של המס העקיף במדינת ישראל גבוה.

מנואל טרכטנברג: המשקל של המס הישיר הוא נמוך יחסית ל-OECD - מתבלבלים אצלנו.

מנואל טרכטנברג: מה שזה עושה – שהמערכת בכללותה היא לא מספיק פרוגרסיבית.

מנואל טרכטנברג: ככל שהמשקל הפרוגרסיבי יותר גבוה לעומת המס העקיף, המערכת כולה היא יותר פרוגרסיבית.

מנואל טרכטנברג: עד כדי כך זה כך, כשראש הממשלה השיב בכנסת על העניין של דוח העוני, הוא הציג או לא הציג וירטואלי איזשהו גרף של הירידה ב'גיני – במדד האי שוויון, מה שהוא שכח להראות, שבפעם הראשונה במדינת ישראל, הג'יני, מה שנקרא נטו, אחרי האפקט של מערכת המס, עלה כל עוד שהג'יני ברוטו ירד.

מנואל טרכטנברג: כלומר, שהמערכת לא עושה את מלאכתה.

מנואל טרכטנברג: זה התמונה הגדולה.

מנואל טרכטנברג: מה זה אומר?

מנואל טרכטנברג: שאם רוצים מטעמים של סך הכול הגבייה מול סך הכול הצרכים להפחית במסים צריך תכנית ארוכת טווח שמשנה את הפרופורציות.

מנואל טרכטנברג: הצד הזה לא הולך בכיוון הנכון.

מנואל טרכטנברג: לכן אסור לנו להתעלם, אדוני היושב ראש, מהתמונה הגדולה.

<משה אשר: מה שאתה מציע זה להעלות מסים עקיפים ולהעלות מסים ישירים, זה מה שאתה מציע?

מנואל טרכטנברג: נכון מאוד.

מנואל טרכטנברג: אני רוצה להגיד את זה בפה מלא.

<משה אשר: רק עכשיו אנחנו נתנו הטבות - - -

אורלי לוי אבקסיס: למה?

אורלי לוי אבקסיס: זה דיפרנציאלי.

<משה אשר: לא, הוא אומר להעלות את המסים הישירים.

מנואל טרכטנברג: נכון מאוד.

מנואל טרכטנברג: לעשות את זה בצורה פרוגרסיבית.

מיכל בירן: משה, אתה מתנהג כאילו אתה שומע את זה פעם ראשונה – מסים עקיפים הם יותר אגרסיביים, הם מס גולגלת - - - בסדר, זה יישובים - - -

משה גפני: מה יש לכם נגד הטבות מס - - -

<משה אשר: זה מהלך אגרסיבי.

<משה אשר: תציג את זה כמהלך פרוגרסיבי - - -

אורלי לוי אבקסיס: מה יש להם נגד מס חברות דיפרנציאליות?

משה גפני: לא נכון, אמיר, אתה טועה.

אורלי לוי אבקסיס: תעבור לפריפריה, תיסע כל יום שלוש שעות, אולי תבינו איך החיים בפריפריה חודשיים, שלושה בפריפריה.

משה גפני: דיי כבר, מה קרה פה?

משה גפני: מה החגיגה הזו.

משה גפני: הטבות מס ליישובים זה פרוגרסיבי לחלוטין.

מנואל טרכטנברג: אני מדבר על השינוי שיהיה, שלמערכת יהיה יותר פרוגרסיבי.

מיכל בירן: אבל עדיין בפריפריה זה מחזק את היישובים, זה לא - - -

מנואל טרכטנברג: אז מה שאני אומר בצורה חד-משמעית, רבותיי, אל תביאו לנו בפיצנטה שינוי אחד שהוא תלוש מהתמונה הגדולה.

מנואל טרכטנברג: צריך שינוי במערכת המס שתהיה יותר פרוגרסיבית.

מנואל טרכטנברג: אמירה שנייה - שייך לסך הכול המסים אל מול הצרכים של מדינת ישראל.

מנואל טרכטנברג: אנחנו חצינו את הקו של 40% המשקל בתוצר, כלפי מטה חצינו את זה.

מנואל טרכטנברג: כיום זה פחות מ-40%.

מנואל טרכטנברג: אנחנו במרחק גדול כיום כלפי מטה בממוצע ב-OECD אל מול הצרכים של מדינת ישראל.

מנואל טרכטנברג: מה שאני אומר, אם אנחנו נמשיך בהורדה של מסים בצורה כזאת, מחר יגידו, בצדק, תשמע, אנחנו לא יכולים לפרוץ את הגרעון, ואני תמיד נגד לפרוץ את הגרעון, ועל כן אנחנו מוכרחים שמשקל הממשלה יילך ויקטן עוד ועוד, ואז השירותים יקטנו.

מנואל טרכטנברג: רבותיי, אדוני היושב ראש, מה שאני מציע עכשיו לוועדה שלנו, שלא נקיים פה דיונים נקודתיים על שינויים בשוליים של מס בלא שמובאת התמונה הגדולה על הפרוגרסיביות של המערכת, על השפעה על סך הכול הוצאות הממשלה מול התוצר וכו', כי הנטייה תמיד תהיה - בטח נוריד את המס וגם את המס הזה, ואתה יודע, כולם ימחאו לנו כפיים.

מנואל טרכטנברג: מוכרחים את תמונת המאקרו לצד זה.

משה גפני: תודה.

איילת נחמיאס ורבין: בשבוע שעבר קיימנו דיון בנושא העובדה שהמע"מ לא מתגלגל לציבור, זאת אומרת, אני מנסה להבין.

איילת נחמיאס ורבין: אני הזמנתי עבודה ממרכז המחקר והמידע כדי שאנחנו נבין טוב יותר שבעצם יש אפשרות לתת מס חברות דיפרנציאלי, אתה רואה, למשל, שבצרפת נותנים מס לפי שיעור הרווח של החברה - אני מבינה לגמרי.

איילת נחמיאס ורבין: הכוונות של משרד האוצר - - -

אראל מרגלית: איך עושים את זה בצרפת?

איילת נחמיאס ורבין: בצרפת מס החברות מופחת לחברות שהמחזור השנתי שהלן הוא עד 7.63 מיליון אירו, ועל חלק הרווח שאינו עולה על 38,120 אירו.

איילת נחמיאס ורבין: זאת אומרת, זו התייחסות מאוד נבונה.

איילת נחמיאס ורבין: שם, אלה המקומות שבהם צריכים לעודד חברות.

איילת נחמיאס ורבין: למשל, אם אתה רוצה לעודד חברות שהן כרגע בייצור מקומי, ואתה רוצה להסיט אותן לטובת ייצוא, שם המקום שאתה צריך לעזור להן.

איילת נחמיאס ורבין: אתה צריך לעזור לחברות, למשל, שסובלות מהפסדים, והן לא יכולות אולי להתקזז עליהן כי לוקח - - -

באסל גטאס: - - - מס הכנסה שלילי לחברות.

איילת נחמיאס ורבין: לא, עד שהן חוזרות לרווחיות, אז, למשל, תדבר על מס מעסיקים.

איילת נחמיאס ורבין: אנחנו צריכים להבין, ואגב, הרב גפני, דיברנו ממש מיד אחרי שהממשלה הודיעה על מס חברות.

איילת נחמיאס ורבין: אמרנו, תעשו את מס החברות בצורה דיפרנציאלית.

איילת נחמיאס ורבין: אמרתי את זה למנהל רשות המסים פה בחוץ.

איילת נחמיאס ורבין: לא אמרתי לך משה תעשה מה שאני אומרת.

איילת נחמיאס ורבין: אמרתי לך תסתכל על העבודה שהיא עבודה חשובה.

איילת נחמיאס ורבין: אני לא יודעת, יכול להיות שנעשתה עבודה כזו בעבר בכנסת, אני לא אומרת שלא.

איילת נחמיאס ורבין: אני אומרת, זה שווה הסתכלות, וזה שווה בחינה, משום אנחנו רוצים לעודד את החברות או שאינן נמצאות ברווחיות, ומדבר על זה הרבה מאוד אראל על כמות החברות שנסגרות בשנה בישראל.

איילת נחמיאס ורבין: אם רוצים לעודד צמיחה, צריך לעודד את זה במקומות הנכונים, או לחברות שזקוקות לזה, או באזורים שאנחנו לא מצליחים להביא אליהן חברות ותעשייה.

איילת נחמיאס ורבין: תודה.

משה גפני: תודה.

משה גפני: חבר הכנסת אראל מרגלית.

אראל מרגלית: קודם כל אני מאוד מבין את הרצון שלכם להחזיר את המשק לאיזשהו מצב של צמיחה.

אראל מרגלית: אנחנו כולנו צריכים להסתכל על האמת בפנים.

אראל מרגלית: כלומר, היה פה התאחדות התעשיינים, ואנחנו ראינו את הדוחות.

אראל מרגלית: היצוא ירד כרגע ב-11%, וההשקעות הפרטיות במשק ירדו בצורה דרמטית בשנה, שנתיים האחרונות.

אראל מרגלית: כלומר, אני לגמרי אתכם בהבנה שכדי שאנשים יחזרו להתפרנס בצורה הרבה יותר טובה, המגזר העסקי צריך להתעורר, ולקבל פה שדר גם מהממשלה וגם מהגורמים האחרים שהוא חוזר להשקעות, ולא נכנס לבונקר.

אראל מרגלית: שנית, שבאמת ייפתחו פה יותר עסקים, ואנשים יבחרו לעשות את העסקים שלהם פה, ולא ייקחו קווים שלמים של הייצור שלהם למקומות אחרים בעולם שלצערי הרב זה קורה, ואנחנו צריכים להתמודד עם זה.

אראל מרגלית: יחד עם זאת, אני שואל אתכם, אתם יש לכם כרגע איזשהו סכום מסוים שאתם רוצים להניע את הצמיחה.

אראל מרגלית: תסתכלו רגע על כלל המשק, ותסתכלו על העול שנמצא על העסקים הקטנים יותר לעומת העסקים הגדולים.

אראל מרגלית: אתם תמצאו שהעסקים הקטנים קורסים בין השאר גם בגלל תקנות שאנחנו עשינו פה, כלומר, כשאנחנו עושים תקנות, נגיד למגזר הציבורי, ומעלים שכר מינימום, ואנחנו עושים דברים מאוד חשובים שמאוד חשובים עם העובדים, אבל תסתכלו על ההשפעה שלהם לעסק קטן מול עסק גדול - אין להם כרגע מאיפה לקחת את זה.

אראל מרגלית: כלומר, המצב בשוק הוא כל כך קשה, ואין להם מאיפה לקחת את זה.

אראל מרגלית: מה שאתם עושים זה נותן להם משהו, זה דבר חיובי.

אראל מרגלית: אבל מה שאני הייתי אומר, מכיוון שגם רמת האשראי לחבר'ה הקטנים היא בערך פי 2.5 מאשר לחבר'ה הגדולים, מכיוון שגם רמת ההטבות היא הרבה יותר גדולה לגדולים מאשר קטנים.

אראל מרגלית: מכיוון שחוק עידוד השקעות הון או כל ההטבות, תסתכלו על זה, אין כמעט בכלל לעסקים קטנים, כלומר, זה הכול לחברות מוטות יצוא שזה חשוב וזה טכנולוגיה וזה דברים חשובים, אבל הקטנים לא מקבלים כלום.

אראל מרגלית: אני אומר, אולי הגיע הזמן, אתם עכשיו מרגישים שאתם יכולים לעשות את השינוי, אז כפי שחברת הכנסת זהבה אמרה, איילת אמרה, מה שחבר הכנסת מנואל אמר, בואו ננסה רגע לקחת מודל שקיים במקום אחר בעולם, וניתן את ההטבה יותר גדולה באופן יחסי לקטנים יותר, אז בבת אחת ניתן להם להרים את הראש – הם פשוט מתחת למים.

אראל מרגלית: האמת היא שהרבה מאוד ממס החברות של החברות הגדולות באמת, הם משלמים הרבה פחות ממס החברות בגלל כל מיני שיטות של עבודה.

אראל מרגלית: ומי שבאמת זקוק לזה, זה הקטנים והבינוניים.

משה גפני: בבקשה, באסל גטאס.

באסל גטאס: אני אומר על החלק הראשון שהיה כבר מאחורינו, הוועדה הזו הופכת לחותמת גומי שאין לעבודה הפרלמנטארית אפילו את האפיק שיש לנו כמו במקרה של החוק הזה להשפיע.

משה גפני: ישבנו פה עם חוק הסדרים.

מיקי לוי: עב כרס - לא היה כדבר הזה.

באסל גטאס: אני מאוד פייר.

משה גפני: תגיד לו אמיר.

<אמיר לוי: אם אני אגיד לו זה לא יישמע אמין, אבל כן.

משה גפני: אתה יודע כמה שינויים עשינו פה טובים.

באסל גטאס: אתה לוקח חצי מהדברים שלי.

באסל גטאס: אני אומר בנושאים של העברות וכספים – חותמת גומי ממש.

באסל גטאס: בנושא חוקים, יש לנו סיכוי כפרלמנטריים לשנות כמו בחוק ההסדרים, וכמו אולי בחוק הזה.

באסל גטאס: אני הובלתי את הנושא של האכלה בכפייה, ואני יודע מה יכולתי גם בתור אופוזיציונר לעשות, ראיתי.

באסל גטאס: אבל אתה סוגר וסותם עלינו בעניין העברות כספים להיות, וזה מה שגרם לי היום להחליט.

באסל גטאס: אנחנו מגישים הצעת חוק בקרוב, אולי תוך יום יומיים - חוק ביטול משמעת קואליציונית.

באסל גטאס: אני הולך להביא את זה לכנסת.

באסל גטאס: אני אומר לכם, חוק ביטול אסור שחבר כנסת השתמט, יהיה במשמעת.

באסל גטאס: הוא אמור להצביע על פי צו מצפונו.

באסל גטאס: נקודה, כמו בארצות הברית.

באסל גטאס: רבותיי, אני חושב שהגיע הזמן גם בהיות שר האוצר, הרי אם שר האוצר הוא שר אוצר החברתי ביותר שהיה לנו, ואני מאמין בזה, אז כל הנושא של הדיפרנציאליות אמור להיכנס לדי.

באסל גטאס: אן.

באסל גטאס: איי.

באסל גטאס: שלכם.

באסל גטאס: אי אפשר – אני שאלתי את משה עכשיו מתי?

באסל גטאס: הרי את לא היית פה כשהעלינו כאן

באסל גטאס: בחדר הזה את מס החברות מה-25% ל-26.5%, זה היה לפני שנה וחצי, שנתיים.

באסל גטאס: ועכשיו חזרה לאותה נקודה – אותו מנגנון, אותה מחשבה, אותו שיטת עבודה.

באסל גטאס: העלינו פעם למה צריך מקורות לצמצם את הגרעון, עכשיו מאפשרים.

באסל גטאס: אתה יודע מה, אני יודע שזה יעבור, אבל שתעשה עבודת מטה ראויה בתוך משרד האוצר.

באסל גטאס: אני אומר לכם מבחינת חוות מס אתם תרוויחו יותר.

באסל גטאס: מקורות ההכנסה למדינה יהיו משמעותית יותר גדולים, אבל תעשו את זה באופן כזה שיראה שיש חברות שהן בקושי מצליחות אבל הן מעסיקות עם מעסיק.

באסל גטאס: אתם מרוויחים מזה גם בצורה אחרת, דרך זה שהם קיימים, והם יש להם מס הכנסה על עובדים וכו'.

באסל גטאס: תעשו באופן דיפרנציאלי את מס הכנסה, אלה שהם מעל מחזור מסוים, מעל מספר עובדים מסוים.

באסל גטאס: תעשו את זה במנגנון ראוי כמו שאימצו את זה מדינות מערביות עם תל"ג הרבה יותר גדול מישראל.

משה גפני: תודה.

זהבה גלאון: אדוני היושב ראש, יש כאן בין חברי הוועדה קואליציה ואופוזיציה דיי הסכמה, אני לא מדברת עכשיו על הצבעה, דיי הסכמה לגבי ההיגיון של מס חברות דיפרנציאלי.

זהבה גלאון: שמעתי את ההסבר של משה אשר שאומר, יש דרך לתחמן את זה.

זהבה גלאון: הרי מה, נעשה ככה, 10 מיליון, יחלקו את זה מיליון, מיליון.

זהבה גלאון: עכשיו אנחנו לא המדינה הראשונה שמתמודדת עם תחמונים, התמודדו עם זה מדינות אחרות אנחנו רואים שזה קורה במדינות אחרות בעולם, ונתנו לזה מענה.

זהבה גלאון: ואני רוצה להגיד בצורה ברורה – הסיבה שלא עושים את זה, אדוני היושב ראש, זה שהלובי של החברות הגדולות של חברות הענק הוא חזק, לא, כי אי אפשר.

זהבה גלאון: איך אני יודעת לא, כי אי אפשר?

זהבה גלאון: זה מורכב, אני לא מזלזלת שלא תטעה.

זהבה גלאון: אבל כשרוצים לחוקק חוקים מורכבים, אז כבר עשו את זה ומצאו פתרונות של רגולציה.

זהבה גלאון: אז אם הייתם תומכים בעמדה הבסיסית כפי שהציג אותה בהרחבה חבר הכנסת טרכטנברג, הייתם יכולים להתמודד עם זה.

זהבה גלאון: ולמה אני אומרת את זה?

זהבה גלאון: בישיבה שתיאר חבר הכנסת גפני בתפקידו ההוא כיו"ר ועדת כספים, הופיעו כאן בפנינו חברי המכון לאחריות תאגידית מהמרכז האקדמי למשפט בעסקים ברמת גן, והם הציגו בדיוק את היוזמה הזו למס חברות דיפרנציאלי, והם הסבירו שאם היו מאמצים את ההצעה הזו בפרמטרים שהצגתי קודם בהסתייגות, זה היה מוסיף לקופת המדינה פלוס מינוס כ-3 מיליארד שקלים.

זהבה גלאון: זה גם נכון, זה גם הגיוני, זה לא משיג לאחור הישגים שכבר נעשו.

זהבה גלאון: אני חושבת, אני אומרת מאוד בעדינות שצריך לשנות את הראש, לצאת מהקופסא.

זהבה גלאון: אני מבינה את הבעיות, אני לא מזלזלת.

זהבה גלאון: אני לא באה כאן בביקורת שאני מזלזלת בבעיות, אני רק אומרת שזה מצריך חשיבה אחרת של התפיסה הדיפרנציאלית.

משה גפני: תודה רבה.

משה גפני: חנן להב אני מבקש להעיר, לא נרשמתה מראש, אבל אני מאפשר לך.

משה גפני: בבקשה.

<חנן להב: אנחנו כמובן מצטרפים למה שנאמר כאן על ידי חבר הכנסת מרגלית, חברי הכנסת טרכטנברג וזהבה גלאון.

<חנן להב: בהחלט, אדוני, נאמרו פה דברים שאני לא אחזור עליהם, אנחנו בהחלט רוצים להזכיר שכמובן העסקים הם בראש מעייני הממשלה, ואנחנו נשמח כמובן אם רשות המסים תיקח בחשבון גם את ההקלה על העסקים האלה.

<חנן להב: גם לגבי זה שהדיפרנציאציה מסובכת, ידוע שבכלל כל נושא המס הוא לא מסובך, אבל תמיד אפשר למצוא פתרונות.

משה גפני: אתם תומכים בלה"ב, אתם תומכים במס חברות הפחתה של אחוז וחצי?

<חנן להב: אנחנו תומכים כמובן בכל הפחתת מס.

משה גפני: יש לכם אחריות על המדינה גם, זה מיליארד ו-200 מיליון שמופחתים מתקציב המדינה – זה כסף, זה לא סכום קטן.

<חנן להב: אני מסכים עם חבר הכנסת גפני, אבל אנחנו כמובן דואגים לאינטרס גם של האזרחים הקטנים.

מיקי לוי: שלום לכולם, אני לא רוצה להרחיב על מה שאמר חבר הכנסת טרכנטברג, כי אנחנו לקחנו את ההמלצות שלו והוצאנו אותן אל הפועל.

מיקי לוי: זה מדהים איך אך לפני כשלוש שנים הסברתם בדיוק את ההיפך.

מיקי לוי: זה מדהים, כולכם שיושבים פה כמה שכנעתם בזה, ובמס על התב"ע, ובמס על הבירה, ובמע"מ באחוז אחד.

מיקי לוי: והנה, וראה זה פלא, בשלושה שבועות הכול התהפך.

מיקי לוי: כל התפיסה הכלכלית התהפכה - זה מדהים.

מיקי לוי: נכון, ההכנסות עלו בגלל אירועים שעשינו.

מיקי לוי: בגלל שנלחמתי לתת לו 400 תקנים.

מיקי לוי: בגלל ששינינו כמה דברים בתוך רשות המסים.

מיקי לוי: בגלל שמשה אשר הלך ועבד יחד עם אמיר על נושא של החובות הכלואים ועוד כהנה וכהנה.

מיקי לוי: אבל זה מדהים איך הדרך משתנה בהתאם להלך הרוח, ומשנה את התפיסה המקצועית - מזה אני מודאג.

מיקי לוי: זה הטבק, זה המע"מ, וזה ה-26.5%.

<משה אשר: אני חושב שגם לפיד אמר, שאם יהיה לו אפשרות - - -

מיקי לוי: בשנתיים עוד לא הגענו למקום הזה, משה.

מיקי לוי: אני מציע, תהיו קצת צנועים, מציע לכם.

משה גפני: לגבי האימהות החד-הוריות.

מיקי לוי: אתם הבטחתם חד-משמעי לתת פיצוי לחוק שעבר בקריאה ראשונה.

מיקי לוי: החוק עבר בקריאה ראשונה לאימהות חד-הוריות.

מיקי לוי: כל הסיפור הוא 80 מיליון שקל בקירוב.

מיקי לוי: 45 מיליארד שקל העברתם בשלושה שבועות.

מיקי לוי: היום העברתם 2.5 מיליארד שקל מרזרבות שעל-פי חוק אמורות ללכת ולכסות את החוב הלאומי של מדינת ישראל.

מיקי לוי: אבל קומבינה כזו או אחרת בחתימה כזו או אחרת של שר האוצר - - -

איילת נחמיאס ורבין: מי זה החד הוריות?

מיקי לוי: הם לא הסקטור בין החלשים במשק.

מיקי לוי: בסך הכול ביקשתי להוריד את התקרה ל-1,200 תקרה תחתונה ב-10,800.

מיקי לוי: אמיר, אני כל פעם מתבייש בשבילך ובשביל שר האוצר, את הבושה עליי, כי אני לא הצלחתי להעביר את זה.

משה גפני: תודה רבה.

<אמיר לוי: כמה נקודות שעלו כאן.

<אמיר לוי: קודם כל המהלך הזה של הפחתת מס חברות הוא לא מהלך שעומד בפני עצמו.

<אמיר לוי: אני מזכיר שההפחתה הייתה של מע"מ ומס חברות ביחד כששר האוצר וראש הממשלה הודיעו על זה.

איילת נחמיאס ורבין: למחרת אישור התקציב.

<אמיר לוי: לא, אני אתייחס גם לזה.

<אמיר לוי: שני המהלכים האלה של 6 מיליארד שקלים, שעלותם היא בסביבות 6 מיליארד שקלים הם קרו ביחד.

<אמיר לוי: אתם מדברים כאן בעצם על מהלך דיפרנציאלי, אז מרבית הסכום 5 מתוך 6 מיליארד שקלים הלך לצד שהוא צד פרוגרסיבי של הפחתת מע"מ מ-18% ל-17%.

אורלי לוי אבקסיס: עד שלא בדקתי את זה, זה מחלחל לציבור באמת.

אורלי לוי אבקסיס: אני לא ראיתי עדכון מחירים בסופר, תסלח לי.

<אמיר לוי: קודם כל אני מבקש שתסתכלו על מהלך כי בעצם ראש הממשלה ושר האוצר הודיעו עליו ביחד, על מהלך של 6 מיליארד ש- 5 מתוכו זה מע"מ, זה מהלך פרוגרסיבי, וזה חלק הארי של המהלך.

אורלי לוי אבקסיס: הוא לא חלק - - -

<אמיר לוי: בבקשה, אם אתם מעלים נקודות תתנו להתייחס.

<אמיר לוי: המהלך המשלים הזה של מס החברות נועד לאור העובדה שראינו נתוני צמיחה והשקעות פחות טובים ברבעונים הקודמים.

<אמיר לוי: לכן ברגע שהתבהר שאנחנו הולכים או יכולים ללכת למהלך, ולא שינינו מדיניות, אנחנו תמיד כשאפשר מעדיפים להוריד את נטל המס, ברגע שזה התבהר, היה ברור לשר האוצר שהולכים על מהלך העיקרי שזה מע"מ, אבל רצינו גם לעשות מהלך שהוא תומך צמיחה, וגם אמרתי לכם בתחילת הדיונים על התקציב.

<אמיר לוי: אני מודאג ומוטרד כשראיתי את נתוני הצמיחה ונתוני השקעות.

<אמיר לוי: לכן, אנחנו המלצנו מקצועית שנכון גם ללכת על המהלך הזה.

<אמיר לוי: הדבר השני שעלה כאן מהמספרים.

<אמיר לוי: אם אתם זוכרים, היה עיכוב כאן בהופעה שלנו בפני ועדת כספים בתחילת דיוני התקציב של בערך שבוע.

<אמיר לוי: הסיבה שהתעכבנו שרצינו להציג לכם נתונים מעודכנים, והנתונים האלה כללו את תחזית ההכנסות החדשה, ותחזית ההכנסות החדשה והמעודכנת שהוצגה לוועדה לפני שהתחלתם בדיוני התקציב - - -

אורלי לוי אבקסיס: אתה אמרת - - - בוועדת העבודה - - -

משה גפני: אורלי, אני לא מסכים.

אורלי לוי אבקסיס: אדוני היושב ראש, הוא אמר לנו - - -

מיקי לוי: הורדנו את הפנסיות לפי שתיים וחצי - - -

<קריאות: - - -

מיקי לוי: הוא אמר שאין כסף.

משה גפני: אני אמרתי שאני אגן עליו עד שהוא ישלים את הדיבורים.

מיקי לוי: אדוני היושב ראש, כמה אפשר להגיד מלים סותרות?

מיקי לוי: - - -

משה גפני: אפשר להגיד כל דבר.

משה גפני: לכל אחד יש את הרשות להגיד כל מה שהוא חושב.

מיקי לוי: אתה כיושב ראש הוועדה צריך להעמיד אותם על טעותם.

מיקי לוי: בוועדה אחל הם אומרים אין לנו כסף, בוועדה אחרת אומרים יש לנו עודף, מאיפה צמח העודף?

מיקי לוי: הם לא ידעו את זה כשהם פגעו בפנסיה?

משה גפני: סליחה, לא, אני לא מרשה.

<אמיר לוי: בעצם, כאשר התחלתם את דיוני התקציב, עמדה בפניכם תחזית הכנסות מעודכנת, והתחזית הזאת כללה 17% מע"מ, ו-25% מס חברות, זה מה שעמד, זה היה בסיס התקציב, ועם זה הגענו עם יעד גרעון של 2.9% לשנת 2016.

<אמיר לוי: הדבר השלישי - צריך לזכור שהירידה מ-26.5% ל-25% היא מקרבת אותנו לממוצע OECD שעומד על 23%.

<אמיר לוי: תזכרו שאנחנו רוצים להיות - - -

מיקי לוי: ממתי במסים העקיפים אתם גם תהיו דומים?

משה גפני: לא מסכים.

משה גפני: לא, את לא נכנסת באמצע דבריו.

משה גפני: בבקשה, תשלים.

<אמיר לוי: צריך לזכור שאנחנו רוצים להיות מדינה תחרותית.

<אמיר לוי: אנחנו רוצים שחברות יגיעו לישראל וישקיעו בישראל.

<אמיר לוי: זה כדי לראות את התמונה הכוללת, ואני מסכים לגמרי עם חבר כנסת טרכטנברג, שכאשר עושים מהלך כזה צריך לראות את התמונה הכוללת.

<אמיר לוי: כמה נקודות שעלו כאן תוך כדי.

<אמיר לוי: קודם כל מערכת המס בישראל, בכל ביקור של ה-OECD אתה מכיר את זה מעולה, אנחנו מקבלים הרבה מחמאות שמערכת המס טובה.

<אמיר לוי: אני באמת ממליץ לכם לחלוטין לא לרצות להידמות לאירופה ולמדינות אירופה במערכת המס שלהם, למעט פרות וירקות.

מיקי לוי: אז למה אתה אומר שאנחנו צריכים להידמות להם, אנחנו רוצים להידמות לעולם.

<אמיר לוי: אמרתי לא על שיעורי המס, אלא על איך הם גובים את המס.

<אמיר לוי: והעובדה שאצלנו יש מס אחיד, והם במס ערך מוסף, למעט פרות וירקות שכולכם יודעים שזו תקלה מאוד גדולה.

<אמיר לוי: אתם יודעים שיש המון שחור, זאת תעודת כבוד למדינת ישראל.

<אמיר לוי: והעובדה שאנחנו נהיה תחרותיים בשיעור מס חברות, וחברות יבחרו להשקיע בישראל, ולא במדינות אחרות, כי מה לעשות, אנחנו חיים בעולם גלובלי וזה מה שמביא צמיחה ותעסוקה.

<אמיר לוי: אני חושב שאתם צריכים לשמוח מזה שאפשר לעשות את המהלך הזה, וזה עדיף מאשר להיות במצב ההפוך.

מיקי לוי: מה המצב ההפוך?

<אמיר לוי: הנקודה הבאה שעלתה כאן, שהמע"מ כן מתגלגל או לא מתגלגל.

<אמיר לוי: אז אנחנו גם הצגנו לכם את זה בעבר.

<אמיר לוי: זה ברור חד משמעית שיש גמישות, וחלק מהמע"מ מתגלגל לציבור.

<אמיר לוי: בחודש נובמבר הייתה ירידה במדד של 0.4% כמובן שקשה לדעת בדיוק מה גורם לה.

מיקי לוי: זה לא בגלל זה.

<אמיר לוי: אנחנו חושבים שחלק מזה זה בגלל הפחתת המע"מ.

<אמיר לוי: אני חושב שאף אחד לא יכול להתווכח עם זה שבסוף המע"מ יורד לציבור.

<אמיר לוי: כמה מזה יורד?

<אמיר לוי: יש כל מיני עבודות.

<אמיר לוי: יש גמישות, לומדים את זה בשיעורי כלכלה.

איילת נחמיאס ורבין: 8 פעמים - - - זה חור שחור.

משה גפני: סליחה, אני לא מרשה, הוא באמצע דיבורים.

<אמיר לוי: שתי נקודות אחרונות שעלו כאן, אני פשוט רוצה להתייחס לכל הנקודות שהעלו.

<אמיר לוי: הדבר הראשון, יש העדפה בישראל להשקעה בפריפריה.

<אמיר לוי: מי שמשקיע באמצעות חוק עידוד השקעות הון, משלם 9% ולא 25% אם הוא עושה השקעות בפריפריה, ואני חושב שזה העדפה יפה מאוד.

אורלי לוי אבקסיס: אנחנו ראינו שחברות הגדולות בסוף מקבלות את ההנחה הזאת.

משה גפני: סליחה, אורלי, אני קורא לך לסדר פעם ראשונה.

אורלי לוי אבקסיס: אבל יש תחקירים.

משה גפני: אני לא מסכים לדבר הזה.

אורלי לוי אבקסיס: אני מציעה פשוט להעלות את האי דיוקים.

משה גפני: אני רוצה שהדיון התקיים כמו שצריך.

<אמיר לוי: הנקודה האחרונה, ואני אתייחס גם לחד-הוריות, אבל האחרונה בהקשר של המסים.

<אמיר לוי: עלתה נקודה לגבי עסקים קטנים.

<אמיר לוי: קודם כל אנחנו מאוד מודעים לזה.

<אמיר לוי: אתמול עברה החלטת ממשלה שתעזור לנושא עסקים קטנים.

<אמיר לוי: יש קרן שהגדלנו את התקציב, זה מופיע בתקציב 16, הקרן לעידוד עסקים קטנים.

<אמיר לוי: יש שני מכרזים של פרייבט אקווייטי שמשרד הכלכלה פרסם לעסקים קטנים ובינוניים, ואני מקווה שזה ייסגר בשבוע הקרוב.

<אמיר לוי: אני חושב שאנחנו מטפלים ועושים מאמצים, ולחלוטין אנחנו שותפים לדעה שעסקים קטנים צריכים סיוע והם בהחלט מנוע.

<אמיר לוי: אתם, אגב, חוק האנג'לים אני מקווה שמחר אתם דנים בזה, זה גם כן עסקים קטנים.

משה גפני: גם לי יש כמה תקוות בחיים.

<אמיר לוי: זה תקווה שאתם העליתם את העסקים הקטנים.

משה גפני: בגלל שביקשת.

משה גפני: האנג'לים זו הבקשה שלך.

<אמיר לוי: החשיבות של החוק הזה הוא מכיר אותו טוב ממני.

<אמיר לוי: לגבי חד הוריות לא קשור לדיון המסים, אבל באתי מוכן.

משה גפני: אפשר להעביר את החוק שלו?

<אמיר לוי: שר האוצר אמר - - -

זהבה גלאון: זה לא רק חוק שלו, זה בעיקר חוק שלי.

מיקי לוי: חבר'ה, של כולנו.

מיקי לוי: תביאו כסף לחד הוריות, לא מעניין אותי.

משה גפני: אם זה היה של כולנו, זה היה עובר כבר בוועדת שרים לחקיקה.

אורלי לוי אבקסיס: אם גיל 13 עבר, הוא לא יעבור יותר מזה.

אורלי לוי אבקסיס: מה דעתך על עבדות ילדים?

מיקי לוי: רגע, אורלי, זה פוליטי, זה לא הוא, עזבי אותו.

משה גפני: לגבי חד-הוריות למיקי לוי ולזהבה גלאון.

משה גפני: בבקשה.

<אמיר לוי: הממשלה החליטה לקדם את זה, וזה יקודם חד משמעית.

מיקי לוי: שאלה.

מיקי לוי: האם יוכלו להגיש בקשה על 2015 החד הוריות - זה הכול?

מיקי לוי: אם אתה אומר לי, עזוב, זה הולך ל-2017 – לא עשינו כלום.

<אמיר לוי: אני לא אומר לך לא 15 ולא 17.

<אמיר לוי: כשזה יגיע לכאן, מבטיח שנקיים את זה.

זהבה גלאון: לא, זה לא הגיע לכאן.

זהבה גלאון: אנחנו העלנו את זה כהצעה טרומית במליאה.

זהבה גלאון: שר הרווחה ביקש מאיתנו, גם מחבר הכנסת מאיר כהן, וגם ממני, לעכב את ההצבעה עד דצמבר 2015.

זהבה גלאון: אנחנו מסיימים את דצמבר ואין לנו התחייבות לזה שהדבר יחול גם במהלך 2015.

מיקי לוי: זה עבר בקריאה ראשונה, זה עבר.

אורלי לוי אבקסיס: אדוני היושב ראש, אני באמת נמצאת פה בנקודה – אתה יודע, יש מורה נבוכים, אז אני נבוכה.

אורלי לוי אבקסיס: אני נבוכה, כי אני לא יודעת, ואולי אתה תהיה פה המתרגם שלי ותפתור את המצב למה אני נבוכה.

אורלי לוי אבקסיס: כי מצד אחד באים ואומרים לנו אנשי האוצר – אין כסף, אנחנו חייבים לפגוע בפנסיות.

אורלי לוי אבקסיס: לא הצלחנו למצוא 250 מיליון, ולכן פגענו בפנסיות.

אורלי לוי אבקסיס: אמרנו לנו אין כסף לעידוד רופאים בפריפריה, אמרו לנו אין מאיפה, ולכן גם פגעו בפנסיות.

אורלי לוי אבקסיס: עכשיו יש כתבה מאוד גדולה ב"מאקו" – תסתכלו על הפערים בין הפריפריה למרכז ברווחה, זה בריאות וכדומה, ושוב פעם אין כסף.

אורלי לוי אבקסיס: ועכשיו, בשבועות האלו, אדוני היושב ראש, הם באים ומגנים על כל אותם עודפים, ולאן העודפים האלה הולכים, השד יודע.

אורלי לוי אבקסיס: ואני נבוכה, כי אני לא יודעת מתי להאמין.

אורלי לוי אבקסיס: כשהם אומרים שאין כסף, או כשהם אומרים שיש כסף.

אורלי לוי אבקסיס: כשהם אומרים לנו, ובאים פה בפני הוועדה ואומרים כמה זה חשוב ונכון להוריד את הכסף ילדים, כי ההורים שלהם פרזיטים וככה יעודדו לצאת לעבוד, או כשהם באים ומגנים ואומרים צריך להחזיר את הכסף לילדים כי המשפחות ירדו מתחת לקו העוני.

אורלי לוי אבקסיס: מתי להאמין לפקידי האוצר – אדוני היושב ראש?

אורלי לוי אבקסיס: כשהם אומרים שאין כסף, או כשהם אומרים שיש כסף, אבל הוא למטרות כסף.

משה גפני: אורלי זה ברור, הוא נושא כללי.

אורלי לוי אבקסיס: זה נכון להוריד קצבאות ילדים, או כשזה נכון להעלות?

אורלי לוי אבקסיס: כשזה נכון להוריד את המסים העקיפים - אתם מבלבלים אותנו לחלוטין.

אורלי לוי אבקסיס: תחליטו מתי אנחנו צריכים להאמין לכם.

אורלי לוי אבקסיס: אנחנו נאמין פעם אחת לגרסה אחת, ואולי מישהו צריך להעניש את מי שמשקר.

<אמיר לוי: בקשה, אני רוצה לבקש בקשה.

<אמיר לוי: אנחנו מוכנים להתמודד עם כל ביקורת עניינית, ואנחנו באים ונתמודד.

<אמיר לוי: אבל אני מבקש לא להתמודד עם טיעון כאילו אנחנו משקרים – זה לא לעניין, זה לא בסדר.

אורלי לוי אבקסיס: מאיפה - - - הכסף?

אורלי לוי אבקסיס: מאיפה ה-40 מיליארד שקלים כשאמרת - - - 250 לפנסיה.

<אמיר לוי: היושב ראש, את לא יכולה להגיד לנו את זה.

אורלי לוי אבקסיס: אתה תסביר - מאיפה 40 מיליארד, מאיפה?

משה גפני: אורלי, אבל אורלי אני לא מסכים.

משה גפני: אני קורא לך לסדר פעם שנייה.

<אמיר לוי: מותר לך – החובה שלנו לענות לך על כל דבר, אבל אני חושב את לא צריכה לכנות אף אחד בשמות כאלה.

משה גפני: אורלי, אני אוציא אותך.

אורלי לוי אבקסיס: תוציא אותי.

משה גפני: אז אני אוציא אותך.

<אמיר לוי: אולי תוציא אותי שהוא משקר את הוועדה.

משה גפני: את לא תגידי משקר.

אורלי לוי אבקסיס: אדוני, אמרו אין 250 - - - אבל יש 40 מיליארד.

משה גפני: אני קורא אותך לסדר פעם שלישית, אני מבקש לצאת.

אורלי לוי אבקסיס: יש הצבעות, תכניס אותי להצבעות.

משה גפני: כשיהיה הצבעות, את תיכנסי.

משה גפני: את לא תגיד לפקיד שהוא משקר.

אורלי לוי אבקסיס: אדוני היושב ראש, מדברים על 250 אבל יש 40 מיליארד, אתה צריך לדרוש מהם את התשובות.

אורלי לוי אבקסיס: מה קרה?

אורלי לוי אבקסיס: הקואליציה - - - הכול - - -

משה גפני: מה קואליציה איזה קואליציה?

משה גפני: כשהייתי באופוזיציה אני אמרתי על פקיד ממשלתי משקר?

משה גפני: בחיים לא אמרתי את זה.

משה גפני: לא מסכים לזה.

משה גפני: אני פונה גם לחברי הוועדה פעם נוספת.

משה גפני: יש ביקורת נגד ראש הממשלה, נגד שר האוצר, נגד שרים בממשלה, זה בסדר.

משה גפני: אי אפשר לתקוף את הפקידים – מה זה הדבר הזה?

משה גפני: אפילו פקידים בכירים כמו אמיר לוי, הוא גם בשר ודם.

משה גפני: מה זה אומרים עליו שהוא משקר?

מנואל טרכטנברג: משפט אחד.

מנואל טרכטנברג: הרי הוויכוח כאן הוא על מידת הפרוגרסיביות של המהלכים האלה במערכת המס, זה מה שעולה כאן.

מנואל טרכטנברג: אמרת אמיר שהיה פה מהלך משולב של הורדת מע"מ, ועל כן, בסך הכול זה פרוגרסיבי.

מנואל טרכטנברג: אני רוצה לצטט ממחקר של נועם זוסמן, וד"ר דימיטרי רומנוב, שאתם מכירים אותם היטב, שעשו מחקר באיזה מידה המע"מ מתגלגל לצרכן.

מנואל טרכטנברג: ומה הם כותבים?

מנואל טרכטנברג: – המחקר מגלה כי לשינויים בשולי המע"מ לא הייתה לפחות בטווח הקצר השפעה על המחירים לצרכן של המוצרים שנחקרו.

מנואל טרכטנברג: כלומר, צריך על כן לדייק גם באמירות האלה לנוכח המחקרים.

מנואל טרכטנברג: המהלך המשולב שאתם עושים הוא לא מהלך פרוגרסיבי, ואני חושב שהוא רגרסיבי.

מנואל טרכטנברג: אני מבין מה שעומד מאחורי הדברים, אבל שזה יהיה לנגד עינינו.

<אמיר לוי: אין מישהו שאומר שהפחתת מע"מ זה מהלך - - - בוא נפריד בין מתי וכמה מתגלגל, לבין העובדה שהפחתת מע"מ היא מהלך פרוגרסיבי.

מנואל טרכטנברג: במידה והוא מתגלגל, אמיר - - -

מיקי לוי: נכון, הוא פרוגרסיבי אמיר, אבל כשהוא נעשה בשולי המע"מ הוא לא מגיע ל- - - , באחוז לא מגיע - - -

<משה אשר: גם לפי מה שאמרת, לא אמרו שזה לא מתגלגל בכלל.

<משה אשר: לא ידוע מה האחוז שהוא מתגלגל.

<משה אשר: נניח שחצי ממנו מתגלגל - מתוך 5 מיליארד 2.5 התגלגל, והתגלגל לאנשים הכי חלשים.

מנואל טרכטנברג: משה, זה דרך מאד לא יעילה, מכיוון שרק חלק קטן מתגלגל.

<משה אשר: לא אמרתי קטן.

<משה אשר: יכול שמדובר בשוק יותר תחרותי, או בענפים יותר תחרותיים, ככה ההתגלגלות יותר גדולה.

מנואל טרכטנברג: נכון מאוד, אתה צודק.

מנואל טרכטנברג: מכיוון שאין תחרות - - -

<משה אשר: יש ענפים שיש שם תחרות מאוד גדולה.

משה גפני: תודה רבה.

משה גפני: אני מודה לכן על זה שאתם דוחים את ההצבעה על החוק.

אראל מרגלית: אני רוצה להגיד משהו, הצעה לכם ולשאר חברי הוועדה.

אראל מרגלית: אני רוצה להציע הצעה לסדר היום.

אראל מרגלית: ההצעה לסדר שלי, קודם כל אני בעד הורדה של מס הכנסה לחברות הקטנות במשק, ואני חושב שיש פה מספיק אנשים שתומכים במהלך שלכם שזה רוב מוחלט של החברות במשק.

אראל מרגלית: אבל אני חושב שצריך לעשות דיפרנציאציה בין החברות הגדולות באמת, לבין הקטנות, ואני מציע שגם חברי הקואליציה וגם חברי האופוזיציה ישקלו להוריד את זה בצורה דיפרנציאלית, זה מה שאני מציע.

אראל מרגלית: אם נשקול את זה עוד פעם כדי לנסח מחדש אז תנסחו.

זהבה גלאון: אדוני היושב ראש, הצעה לסדר היום.

זהבה גלאון: מכיוון שעולה כאן שגם הקואליציה וגם האופוזיציה - אני לא מדברת על ההצבעה כרגע, תומכים בעיקרון, בהסתייגות שהצעתי, וכל האופוזיציה תמכה בה.

זהבה גלאון: אני רוצה להציע, אדוני, שלא תצביע עכשיו.

משה גפני: הלוואי והייתי יכול.

זהבה גלאון: כשאתה רוצה אתה יכול, אני מציעה שיקול דעת נוסף, אדוני.

משה גפני: אתם מוכנים לדחות את ההצבעה?

משה גפני: תגיד לי, אתה רוצה לנהל את הוועדה?

משה גפני: זהבה, אין לי אפשרות, אני יכול.

משה גפני: אי אפשרות.

זהבה גלאון: אנחנו מתנצלים בשביל כל האופוזיציה, אמיר, זה לא מתאים לנו.

זהבה גלאון: יש לנו מחלוקת.

מיקי לוי: זה לא קורה, אמיר, אנחנו מגינים על פקידי האוצר...

<אמיר לוי: באמת, זה לא מולי, יש חבר'ה צעירים.

זהבה גלאון: זה לא מקובל עלינו, זה לא על דעתנו.

משה גפני: בסדר, אתם עושים טעות, אבל אצביע כמובן בעד הטעות.

<ליאת גרבר: הצעת חוק לתיקון פקודת מס הכנסה (מס' 217) (הפחתת שיעור מס חברות), התשע"ו 2015- תיקון סעיף 67 ו1 .

<ליאת גרבר: בפקודת מס הכנסה 1 (להלן – הפקודה), בסעיף 67 ו(ב), במקום פסקה (2) יבוא: "(2) אם מקבל הדיבידנד הוא חבר בני אדם - השיעור הקבוע בסעיף 126 ." תיקון סעיף 126 2 .

<ליאת גרבר: בסעיף 126 לפקודה - (1) בסעיף קטן (א), במקום " 26.5% " יבוא " 25% ";

<שגית אפיק: תסבירי.

<שגית אפיק: אלה דברים אחרים לגמרי.

<שגית אפיק: אחד מתקן את מס הכנסה - - -

<ליאת גרבר: (2) בסעיף קטן (ג), במקום "על אף הוראות סעיף קטן (א), על הכנסתו" יבוא "בחישוב ההכנסה החייבת לפי סעיף קטן (א) תיכלל הכנסתו" והמילים "יוטל מס חברות בשיעור של 25% " ו"ויוטל עליה מס חברות בשיעור הקבוע בסעיף קטן (א)" - יימחקו ; (3) בסעיף קטן (ד), במקום "החל על פי סעיף קטן (ג)" יבוא "החל על ההכנסה מדיבידנד כאמור בסעיף קטן (ג)" והסיפה החל במילים "ושיעור המס הכולל" - תימחק; (4) בסעיף קטן (ה), במקום "המס החל לפי סעיף קטן (ג)" יבוא "המס החל על ההכנסה מדיבידנד כאמור בסעיף קטן (ג)"; (5) בסעיף קטן (ו), במקום "בשיעור של 25% " יבוא "בשיעור הקבוע בסעיף קטן (א)".

<ליאת גרבר: אני אסביר את סעיפים 1 ו-2.

<ליאת גרבר: התיקון העיקרי הוא בסעיף 2, פסקה 1, שבעצם מפחיתה את שיעור מס החברות בסעיף 126א לפקודה, מ-26.5% ל-25%, כפי שהוסבר כאן.

<ליאת גרבר: התיקון השני הוא תיקון בסעיפים קטנים ג-ו לסעיף 126.

<ליאת גרבר: הסעיפים עוסקים בדיבידנד שמקורו בהכנסות שהופקו מחוץ לישראל, או בדיבידנד שהוא מחוץ לישראל.

<ליאת גרבר: זאת אומרת, דיבידנד שחולק על ידי חברה תושבת חוץ וחברה ישראלית.

<ליאת גרבר: דיבידנד כאמור היום קבוע לא בשיעור מס החברות, אלא בשיעור של 25%.

<ליאת גרבר: הואיל והיום אין הבחנה בין שיעור המס של חברה אם מרווח הון או מכל הכנסה אחרת, שיעור מס החברות אנחנו מציעים לתקן את הסעיף, ואת כל הסעיפים הקטנים בהתאמה.

<שגית אפיק: ליאת, למה בפעמים הקודמות ששיניתם את שיעור מס חברות לא עשיתם תיקונים בסעיפים האלה.

<ליאת גרבר: האמת היא שזה משהו שלא כל כך שמנו לב אליו.

<ליאת גרבר: ועכשיו, אחרי בדיקה נוספת הגענו למסקנה שבעצם אין שום סיבה לעשות הבחנה בין שיעור המס לדיבידנד בחו"ל, לבין שיעור מס החברות.

<ליאת גרבר: בעצם היום חברה משלמת מס חברות על כל ההכנסות שלה, בין אם זה רווח הון, בין אם זה מס שבח.

<משה אשר: למעשה, דיבידנד ורווח הון הם תחליפיים זה לזה, ולכן צריך ליישר.

<משה אשר: מס רווח הון, זה לפי מס החברות.

<שגית אפיק: אבל זאת פעם ראשונה שאתם מתקנים את זה.

<שגית אפיק: פעמים קודמות שעשיתם תיקונים בשיעורי המס, לא תיקנתם את נושא הדיבידנד.

<ליאת גרבר: תחילה ותחולה 3 . (א) "תחילתו של חוק זה ביום כ' בטבת התשע"ו (1 בינואר 2016) (להלן - יום התחילה), והוא יחול על הכנסה שהופקה או שנצמחה ביום התחילה ואילך".

<ליאת גרבר: זאת אומרת, תחולת ההפחתה של מס החברות יהיה מה-1 בינואר 2016.

<ליאת גרבר: (ב) "על אף הוראות סעיף קטן (א), נקבעה לחברה תקופת שומה מיוחדת לפי סעיף 7 לפקודה, יחולו על הכנסתה החייבת של החברה שהופקה או שנצמחה במהלך תקופת השומה המיוחדת שבה חל יום התחילה (בסעיף קטן זה - תקופת השומה הנוכחית) ההוראות כמפורט להלן: (1) על החלק השווה להכנסתה החייבת של החברה שהופקה או שנצמחה במהלך תקופת השומה הנוכחית כשהיא מוכפלת ביחס שבין התקופה שמיום תחילת תקופת השומה הנוכחית עד יום י"ט בטבת התשע"ו (31 בדצמבר 2015) לבין סך כל תקופת השומה הנוכחית, יחולו הוראות סעיף 126 לפקודה, כנוסחו ערב יום התחילה; (2) על יתרת הכנסתה החייבת של החברה שהופקה או שנצמחה במהלך תקופת השומה הנוכחית יחולו הוראות סעיף 126 לפקודה כנוסחו בסעיף 2 לחוק זה".

<ליאת גרבר: אני אסביר.

<ליאת גרבר: יש חברות שתקופת השומה שלהן היא לא מינואר עד דצמבר, אלא יש להן תקופת שומה מיוחדת שנקבעת באישור פקיד השומה בחודשים אחרים, ולכן חברה כזאת בינואר 2016, יכולה להיות באמצע תקופת השומה שלה.

<ליאת גרבר: לכן אנחנו קובעים שעל החברה כאמור יחולו הוראות החל מינואר 2016, כמו על כל החברות באופן יחסי לתקופת השומה שלה.

משה גפני: אני עובר להצבעה.

משה גפני: אני אצביע בעד, על אף שאני סבור שהיה צריך גם לתת הפחתה במס הכנסה לבעלי שכר נמוך מ-5,000 עד 14 אלף.

משה גפני: מה שהיה בפעם הקודמת, נותנים פה הפחתה במס חברות לחברות עשירות.

משה גפני: היה צריך לתת לכאלה שמשתכרים שכר נמוך, היה צריך לתת להם גם הפחתה של 2%.

משה גפני: אבל מכיוון שאתם אומרים שהחלטתם, הממשלה החליטה שלא, היות ואני בשלב הזה עוד מחויב לקואליציה, אני אצביע בעד החוק הזה, אבל אני אבקש מהיועצת המשפטית של ועדת הכספים להכין הצעת חוק, אני אחתים את מי שירצה מחברי הוועדה להפחית 2% במס הכנסה למי שמשתכר בין 5,300 או משהו כזה, את הסכום המדויק צריך לכתוב בחוק עד 14,000 כפי שעשינו בפעם הקודמת כאשר הפחתנו מס חברות.

משה גפני: הולכים להצבעה על ההסתייגויות שהגישו לגבי החוק הזה.

<שלומית ארליך: זה בעצם ההסתייגות של סיעת מרצ שהצטרפו לרשימה המשותפת המחנה הציוני וישראל ביתנו.

<שלומית ארליך: במקום 26.5%, יבוא בעצם בשיעורים – "סך הכנסה החייבת בסכום של עד מיליון ו-200 שקלים חדשים 25%, על כל שקל חדש נוסף 30%.

משה גפני: תודה רבה.

משה גפני: מי בעד אישור ההסתייגות ירים את ידו?

משה גפני: בעד – מיעוט

משה גפני: ההסתייגות לא נתקבלה.

משה גפני: הסתייגות לא התקבלה לצערי.

משה גפני: מי בעד הצעת חוק לתיקון פקודת מס הכנסה (מס' 217) (הפחתת שיעור מס חברות) התשע"ו-2015 לקריאה שנייה ושלישית.

משה גפני: מי בעד?

משה גפני: בעד – רוב

משה גפני: הצעת החוק אושרה לקריאה שנייה ושלישית.

משה גפני: הצעת החוק אושרה לקריאה שנייה ושלישית.

משה גפני: <שינויים בתקציב לשנת 2015>

משה גפני: אני עובר לרביזיות – בנושא הביטחון.

<טמיר כהן: 0418 – ראש הממשלה.

משה גפני: מי בעד הרביזיה ירים את ידו?

משה גפני: מי נגד?

משה גפני: בעד – 5

משה גפני: הרביזיה לא התקבלה.

משה גפני: הרביזיה לא התקבלה.

<טמיר כהן: 05007 – משרד האוצר.

משה גפני: מי בעד הרביזיה ירים את ידו?

משה גפני: מי נגד?

משה גפני: בעד – 3

משה גפני: הרביזיה לא התקבלה.

משה גפני: הרביזיה לא התקבלה.

<טמיר כהן: 06005 – משרד הפנים.

משה גפני: מי בעד הרביזיה ירים את ידו?

משה גפני: מי נגד?

משה גפני: בעד – 3

משה גפני: הרביזיה לא התקבלה.

משה גפני: הרביזיה לא התקבלה.

<טמיר כהן: 07006 – ביטחון פנים.

משה גפני: מי בעד הרביזיה ירים את ידו?

משה גפני: מי נגד?

משה גפני: בעד – 4

משה גפני: הרביזיה לא התקבלה.

משה גפני: הרביזיה לא התקבלה.

<טמיר כהן: 08004 – משרד המשפטים.

משה גפני: מי בעד הרביזיה ירים את ידו?

משה גפני: מי נגד?

משה גפני: בעד – מיעוט

משה גפני: הרביזיה לא התקבלה.

משה גפני: הרביזיה לא התקבלה.

<טמיר כהן: 11003 – מבקר המדינה.

משה גפני: מי בעד הרביזיה ירים את ידו?

משה גפני: מי נגד?

משה גפני: בעד – מיעוט

משה גפני: הרביזיה לא התקבלה.

משה גפני: הרביזיה לא התקבלה.

<טמיר כהן: 12005 – גמלאות ופיצויים.

משה גפני: מי בעד הרביזיה ירים את ידו?

משה גפני: מי נגד?

מיקי לוי: האופוזיציה מודיעה שהיא מוותרת על הרביזיה.

<טמיר כהן: כולל הפנייה עצמה.

משה גפני: כולל כל הרביזיות.

סתיו שפיר: על שיכון?

מיקי לוי: על שיכון סתיו דורשת להצביע.

משה גפני: נקרא לאורלי לוי.

משה גפני: מי בעד הרביזיה על השיכון ירים את ידו?

משה גפני: מי נגד?

משה גפני: סליחה, אי אפשר להצביע על שיכון מבלי שנגיד את המספר.

<טמיר כהן: 29005 – בינוי ושיכון.

<טמיר כהן: בעד – 6

<טמיר כהן: הרביזיה לא התקבלה.

משה גפני: הרביזיה לא התקבלה.

משה גפני: תודה רבה.